Hirundapuseto

La Hirundapuseto aŭ Monta salangano (Aerodramus hirundinaceus) estas malgranda apuso de la genro Aerodramus kaj unu el 25 specioj de la genro. Ĝi troviĝas kiel endemio en Nov-Gvineo kaj en la apudaj insuloj Karkar, Japen kaj Goodenough. Ĝi estis iam metita en la genron Collocalia, sed ĝi estis movita, kun pluraj aliaj, al Aerodramus. La specio estas dividita en tri subspecioj,ITIS standard report page for Aerodramus el kiuj la nomiga, A. h. hirundinacea vivas en plimulto de Nov-Gvineo, la subspecio A. h. excelsus vivas super 1600 m en Neĝomontoj kaj montopintoj Cartenz de Okcidenta Nov-Gvineo kaj A. h. baru estas limigitaj al Japen Insulo.Chantler, P. (1999) "Family Apodidae (Swifts) en del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions.  P. 428. Ili vivas en alpaj areoj el 500 m ĝis la arbolimo. Iliaj naturaj habitatoj estas tropikaj malsekaj montararbaroj kaj aliaj montaj habitatoj en Nov-Gvineo. Ili vivas ankaŭ en malgrandaj nombroj en malaltaj teroj proksime de montetoj.

La Hirundapuseto estas mezgranda apuseto, 11–13 cm longa. Ĝi havas malhelbrunajn suprajn partojn kaj pli palgrizajn malsuprajn flankojn. La vosto estas iomete forkoforma. La subspecioj iomete varias de la nomiga raso, A. h. baru havas pli brunajn subajn partojn kaj pli malhelajn suprajn partojn, dum A. h. excelsus estas pli granda ol la nomiga raso. Kiel aliaj membroj de la genro, ĉi tiu specio kapablas eĥoloki, trajton kion ĝi uzas por navigi en la kavernoj kie ĝi reproduktiĝas.

Kiel la cetero de sia genro, ĝi reproduktiĝas en kavernoj, konstruante nestojn el vegetaĵaro kiel filikoj, radiketoj kaj herboj, aŭ likenoj, tenataj kune per salivo.Tarburton, Michael K. (2003) "The breeding biology of the Mountain Swiftlet, Aerodramus hirundinaceus, in Irian Jaya" Emu 103 (2): 177 - 182  Ili estas koloniemaj, sed la ĝis nun ekzamenitaj kavernoj ne sugestas, ke ili nestas dense. La pinto de la reprodukta sezono estas oktobro ĝis decembro, sed estas okupitaj nestoj dum plejparto de la jaro. La ovodemetado estas de unuopa ovo por ĉi tiu specio. La nestoperiodo, inter 57 kaj 74 tagoj, estas unu el la pli longaj idozorgaj periodoj inter ĉiuj apusoj. Ĉi tion kontraŭas relative alta reprodukta sukcesfrekvenco, kun 61% de montaj apusoj sukcese kreskantaj idojn.

 Referencoj 

 Chantler kaj Driessens, Swifts 
 Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.

Eksteraj ligiloj

Kategorio:Apusedoj
Kategorio:Birdoj de Oceanio
Kategorio:Birdoj de Nov-Gvineo